|  |
| --- |
|  |
| Eksamensopgave |
| Visualisering Niveau 2 – Web Construction |

|  |  |
| --- | --- |
| Formalia: |  |
| Afdeling | AspIT Storkøbenhavn |
| Underviser | Klement Johansen |
| Censor | Henning Larsen |
| Forløb | Modulperiode 1 efterår 2019 |
| Opgaven udleveres | Tirsdag den 17. september 2018 kl. 8.45 |
| Opgaven afleveres | Onsdag den 18. september 2018 kl. 15.00 |
| Der arbejdes følgende dage i tidsrummet | Tirsdag kl. 08.45 – 15.00  Onsdag kl. 08.45 – 15.00 |

Indholdsfortegnelse

[1 Natual Living 3](#_Toc19549604)

[1.1 Indledning 3](#_Toc19549605)

[1.2 Kravspecifikation 3](#_Toc19549606)

[1.2.1 Overordnede krav 3](#_Toc19549607)

[1.2.2 Krav til layout 4](#_Toc19549608)

[1.2.3 Krav til fonts 4](#_Toc19549609)

[2 Ekstra opgaver 5](#_Toc19549610)

[3 Regler i eksamenslokalet 6](#_Toc19549611)

[4 Bedømmelseskriterier og evaluering 7](#_Toc19549612)

[4.1 Eksamen 7](#_Toc19549613)

[4.2 Karakterskala 8](#_Toc19549614)

# Natual Living

## Indledning

Natual Living er en virksomhed der leverer og monterer små træhuse. Firmaets grafiske afdeling har lavet et billede af hvordan de gerne vil have den nye side kommer til at se ud. Det billede har du nu fået til opgave at lave til en fungerende hjemmeside.

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til layout og krav til andet design.

### Overordnede krav

For websiden gælder der følgende overordnede krav, som skal overholdes.

* Skal ligne det udleverede design så godt som muligt.
* Skal overholde HTML5 standarder.
* Skal være opsat så den fremstår SEO venlig og du skal kunne redegøre for hvordan du bl.a. har brugt HTML5, meta-description og alt-tekst for at opnå dette.
* Ikonerne til sociale medier skal hentes med [Font Awesome](https://fontawesome.com/)
* Din løsning skal ligges op på aspitcloud.dk. Gerne på et subdomæne, men dette er ikke et krav.
* Du skal under hele processen bruge GitHub til at gemme din kode.
* Lav en animation til knappen ’Se vores store udvalg af små træhuse”
* Du skal skrive din style i SCSS eller et andet preprocessor sprog.
  + Det er ikke et krav at du bruger NPM til transpiling til CSS, men du skal kunne forklare hvordan du kan gøre det med et NPM script, til eksamen.
* Du skal kunne forklare hvordan du kan bruge BEM (Block-Element-Modifier) til navngivning og struktur af din styling.

### Krav til layout

Du kan se et billede af layoutet i mappen med opgaven. Der er kun udleveret et billede til PC fordi du selv skal vælge, hvordan siden skal se ud på mindre skærme, helt ned til smartphones.

### Krav til fonts

Natual Living er [Nunito Sans](https://fonts.google.com/specimen/Nunito+Sans) Light

Overskrifter er [Nunito Sans](https://fonts.google.com/specimen/Nunito+Sans) Regular

Brødtekst, menu og tekst på knap er [Lato](https://fonts.google.com/specimen/Lato) Regular

Tekst i footer er [Lato](https://fonts.google.com/specimen/Lato) Bold

# Ekstra opgaver

Der er følgende ekstra ønske til hjemmesiden. Du kan lave disse opgaver, hvis der er noget fra kravspecifikationen, som du ikke kunne løse, eller hvis du er færdig og gerne vil vise overskud.

* Få siden til at se godt ud på mobil.
* Opret nogle af de andre sider og design selv hvordan de skal se ud.
* Gør menuen lidt lækrere på små skærme.
* Lav forskellige størrelser af billederne og brug resolution switching til at levere forskellige størrelser til forskellige enheder.
* Tilføj en effekt til de hvide kasser med forskellige typer træhuse. Fx så de flipper rundt og viser bagsiden med noget tekst.
* Når musen holdes over et link i navigationen, eller over en knap kan du lave en CSS animation. Du skal selv vælge hvilken animation der skal være.
  + Du kan få inspiration til animationer fra dine tidligere opgaver eller fra [hover.css](https://ianlunn.github.io/Hover/).
* Tilføj en eller flere animationer til siden:
  + Brug eventuelt [scrollreveal.js](https://github.com/jlmakes/scrollreveal.js) eller [animate.css](https://daneden.github.io/animate.css/)

# Regler i eksamenslokalet

* I må gerne spørge dine klassekammerater om hjælp – så længe det ikke forstyrrer de andre.
* Hvis i er i tvivl om opgavebeskrivelsen så spørg din lærer.
* Opgave og opgaveløsninger må ikke tages med hjem.

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed – hvor meget er lavet færdigt og hvor godt har du kunnet følge kravene.
* Struktur – anvendelse af relevante HTML5 og CSS3 teknikker og værktøjer.
* Hvor SEO venlig fremgår din side.
* I hvor høj grad du har overblik over din egen kode.
* Forklare hvad BEM er og hvorfor det nogle gange kan give mening af bruge metoden.
* Om du har brugt GitHub løbende mens du har udviklet websiden.
* Om du har overført din webside, så den er tilgængelig på internettet.
* Kommentarer, navngivning, overskuelighed og struktur af kode.
* Hvor mange af ekstra opgaverne er lavet.
* Hvordan præsenterer du din løsning til eksamen.

## Eksamen

Det fremgår af modulbeskrivelsen for Visualisering 2 at:

* Ved eksamen skal du, uden forudgående forberedelse, præsentere din løsning. Desuden skal du besvare spørgsmål fra eksaminator og censor.
* Eksamen gennemføres over 30 minutter, inkl. tid til bedømmelse.
* Din besvarelse bedømmes efter den almindelige karakterskala og karakteren meddeles dig umiddelbart efter eksaminators og censors votering.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala